VS000911
Datum: 1994-08-11T02:00:00.000+02:00
datum_sodbe_i_stopnje: 1999-01-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 10300000 SIT
opombe: II Ips 502/2000. Reviziji tožeče stranke je bilo delno ugodeno, odškodnina za ZŽA je bila s 4.500.000,00 SIT zvišana na 5.000.000,00 SIT.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Kuharica.

## Škodni dogodek

Poškodovala se je v prometni nesreči.

## Poškodba

Prelom reber od 2. do 8. desno, vdor zraka v obe polovici prsnega koša, prlom prsnice ali grodnice, prelom ponvice desnega kolka, prelom vratu desne stegnenice, zdrobljen prelom desne stegnenice, vdor zraka in krvi med obe pljučni krili in v podkožje.

## Telesne bolečine

3500000 SIT Hude 35 dni, srednje hude 3 do 4 mesece, lahke 6 mesecev; občasne lahke še sedaj in jih bo prestajala tudi v bodoče ob fizičnih obremenitvah in spremembah vremena.

#### Hospitalizacija

58 dni; 3 operacije.

#### Ambulantno zdravljenje

Številni pregledi.

#### Rehabilitacija

Zdraviliško zdravljenje in obsežna fizioterapija.

#### Nevšečnosti med zdravljenjem

Drenaža prsnega koša; nastavitev kanile v sapnik; 60 RTG slikanj. Bergle 2 leti in pol; eno berglo občasno uporablja še sedaj.

## Strah

1200000 SIT Hud primarni strah za življenje 4 dni, hud sekundarni strah 2 meseca, nato lažji še 1 leto in pol.

## Zmanjšanje življenjske aktivnosti

5000000 SIT Za 2 cm krajša noga povzroča šepanje; ostala je za 1/3 omejena gibljivost poškodovanega kolka. Težko dalj časa stoji, hodi po strmini ali po stopnicah, hodi po ravnem več kot pol ure, počepne ali kleči, obleče hlače ali se obuje, ni več sposobna za dela, kjer so potrebni dolga stoja, hitra hoja, prenašanje ali dviogovanje težjih bremen, zaradi omejitev pri poklicnem delu kuharice je postala invalid III. kategorije; z veliko večjim trudom gospodinji, omejila je kuhanje, sposobna je voziti avto le na krajše razdalje, pri sprehodih daljših kot pol ure mora uporabljati berglo, ne more spati na desnem boku.

#### Opis invalidnosti

Invalid III. kategorije.

## Skaženost

600000 SIT Zaradi prikrajšave noge šepa, ostale so ji brazgotine na zunanji strani desnega stegna v obliki črke "V" s 25 cm dolgima krakoma ter 5 cm dolga brazgotina nad kolenom, ostale so tudi manjše brazgotine po drenažah.

---

ZOR člen 200, 203